L'Alcalde d'Alaquàs es reuneix amb la Secretària Autonòmica d'Educació per sol·licitar la construcció imminent del col·legi
10/02/2009

# L'Alcalde d'Alaquàs es reuneix amb la Secretària Autonòmica d'Educació per sol·licitar la construcció imminent del col·legi

*   10/02/2009
*   [Imprimir](#)
*   Compartir
*    https://www.alaquas.org/documento.asp?id\_do=11202

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11202%2F0&title=Ajuntament%20d%27Alaqu%C3%A0s.%20Premsa.L%27Alcalde%20d%27Alaqu%C3%A0s%20es%20reuneix%20amb%20la%20Secret%C3%A0ria%20Auton%C3%B2mica%20d%27Educaci%C3%B3%20per%20sol%C2%B7licitar%20la%20construcci%C3%B3%20imminent%20del%20col%C2%B7legi)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11202/0";a2a\_config.onclick = 1;a2a\_config.locale = "es";

És la segona vegada que l'Ajuntament d'Alaquàs posa a disposició de la Conselleria d'Educació la parcel·la de titularitat municipal destinada a la construcció d'aquest nou centre d'ensenyament

L'Alcalde d'Alaquàs, Jorge Alarte, i la regidora d'Educació, Elvira García, s'han reunit amb la Secretària Autonòmica d'Educació, Concepción Gómez Ocaña, per tal de sol·licitar una vegada més la construcció imminent del col·legi Ciutat de Cremona d'Alaquàs. El primer edil ha volgut posar de manifest les necessitats de la comunitat educativa d'Alaquàs que ve demanant la construcció definitiva d'un centre d'ensenyament de qualitat i amb unes instal·lacions punteres.

En aquesta nova trobada, l'Ajuntament d'Alaquàs ha comunicat a la Conselleria d'Educació que el nou Pla General d'Ordenació Urbana d'Alaquàs assigna als terrenys on s'ubicarà el nou col·legi un ús dotacional públic docent. Per tant, l'Ajuntament d'Alaquàs i la Conselleria d'Educació han acordat, fins a que la Conselleria de Territori i Habitatge aprove definitivament el PGOU d'Alaquàs, agilitar la redacció, licitació i resta de tràmits administratius per tal d'acurtar terminis.

Aquesta és la segona reunió que es produeix amb la Conselleria d'Educació per abordar la construcció del col·legi públic Ciutat de Cremona. La primera es va celebrar el passat 5 de juny i en ella, els responsables autonòmics van emplaçar a l'Ajuntament a realitzar les gestions oportunes en referència a la parcel·la en la que està prevista la construcció del nou centre escolar.

L'Ajuntament d'Alaquàs ja va aprovar en sessió plenària el passat 29 de desembre de 2008 la cessió a la Conselleria d'Educació d'una parcel·la de titularitat municipal destinada a la construcció del col·legi públic Ciutat de Cremona. Aquesta parcel·la té una superfície de 12.000 metres quadrats i limita amb els carrers Jaume I, Doctor Fleming i Camí Vell de Torrent. A més, amb l'aprovació del nou Pla General d'Ordenació Urbana d'Alaquàs aquest mateix dia, s'assignà a aquests terrenys un ús dotacional públic docent, quedant resolts així tots els tràmits pertinents.

El centre Ciutat de Cremona es el quint col·legi de primària d'Alaquàs. Estarà ubicat en la zona de creixement de la ciutat, al costat de les instal·lacions esportives del Bovalar i entre els carrers Jaume I i Camí Vell de Torrent. En aquests moments, les seues instal·lacions provisionals es troben en unes aules prefabricades ubicades en uns terrenys que limiten amb els carrers Lanjarón, Rector Antonio Sancho Bueno i Camí Vell de Torrent.